Publication: Magyar Közlöny
Issue: MK-2008-161 (Year: 2008, Number: 161)
Era: 2004-2010
Section: A külföldi gyógykezelésekkel kapcsolatos egyes kérdésekrõl szóló 227/2003. (XII. 13.) Korm. rendelet (a továbbiakban:
Paragraph Index: 2470

(3) Az OVSZ a 2. melléklet szerint igazolja az OEP felé a szervátültetéssel kapcsolatban külföldön végzett donorkivizsgálással, a szerv- és szöveteltávolítással, valamint a szerv- és szövet külföldrõl történõ szállításával kapcsolatbanfelmerült költségek indokoltságát. Az OEP a számlávaligazolt költségeket a vizsgálatot és a szerv-, illetve szöveteltávolítást végzõ külföldi szolgáltatónak, illetve a szerv- vagy szövetszállítást végzõ szolgáltatónak utalja át. Az (1) és (2) bekezdésben felsorolt és az OVSZ által a szolgáltatónak kifizetett költségeket és díjakat az OEP az OVSZ részére téríti meg utólagosan. 10/B. § (1) Az EUROTRANSPLANT International Foundation alapítvánnyal (a továbbiakban: Eurotransplant) kötött szervcsere-megállapodás keretében elõkészített és végrehajtott transzplantációk esetében az OEP az OVSZ által igazolt regisztrációs díjat és szervszállítási költséget az Eurotransplant, illetve – a szervszállítás vonatkozásában, ha a szállítást a magyar fél rendeli meg – a szervet szállító szolgáltató részére az OEP és az OVSZ által kötött és az egészségügyért felelõs miniszter által jóváhagyott megállapodásban rögzített éves keretösszeg terhére és erejéig fizeti ki. A keretösszeg felhasználásáról az OEP rendszeresen tájékoztatja az OVSZ-t. Az OVSZ a betegek várólistára helyezésével és a szervszállítás megrendelésével kapcsolatban a tárgyévben még rendelkezésre álló keretösszeg figyelembevételével jár el. Az OEP és az OVSZ által megállapított keretösszeget a felek a tárgyévet követõ évben várható szervcsere-igénynek megfelelõen évente felülvizsgálják.

Source: https://magyarkozlony.hu/hivatalos-lapok/99bbe5bb2b2d2640ceb56e8da035bac6f472b1c3/dokumentumok/60ef7441674fcff68c9e1768b994ce1cf4d829d5/letoltes